
กำหนดการชำระภาษี  ประจำปี  พ.ศ.  2561

กำหนดการยื่นแบบแสดงรายการชำระภาษีโรงเรือนและที่ดิน,ภาษีบำรุงท้องที่,ภาษีป้าย ของเทศบาลตำบลทับสะแก จึงขอประชาสัมพันธ์ กำหนดการชำระภาษีประจำปี  พ.ศ. 2561  ดังนี้
1. ภาษีโรงเรือนและที่ดิน ที่ต้องยื่นชำระคือผู้เป็นเจ้าของอาคารที่ให้ญาติพ่อแม่ พี่น้อง 
หรือผู้อื่นอาศัยอาคารที่ให้ผู้อื่นเช่าและบ้านหรืออาคารที่ประกอบกิจการ,การค้าต่าง ๆ กำหนดยื่นแบบตั้งแต่วันที่  3  มกราคม   2561  ถึงวันที่  28  กุมภาพันธ์  2561
2. ภาษีป้าย คือ ชื่นร้าน,ภาพ,สัญลักษณ์,ยี่ห้อ,เครื่องหมายการค้า ที่ติดตั้งไว้ที่อาคาร และ
สถานที่สาธารณะหรือวัตถุอื่นใดเพื่อประโยชน์ทางการค้า และหารายได้ กำหนดยื่นแบบ ตั้งแต่วันที่ 3 มกราคม 2561 ถึงวันที่ 31  มีนาคม  2561
3. ภาษีบำรุงท้องที่ คือผู้ที่มีที่ดินอยู่ในเขตเทศบาลตำบลทับสะแก ทั้งที่ใช้ประโยชน์และ
ที่ว่างเปล่า สำหรับปลูกบ้านที่อยู่อาศัยจะยกเว้นให้ไม่เกิน 1 ไร่ และไม่น้อยกว่า 200 ตารางวา นอกเหนือจากนั้นต้องชำระภาษีฯ   กำหนดชำระภายในวันที่ 3  มกราคม 2561 ถึงวันที่ 30 เมษายน 2561
ทั้งนี้  ภาษีโรงเรือนและที่ดิน จะชำระภาษีภายใน 30 วัน ,ภาษีป้าย จะชำระภาษีภายใน 15 วัน 
หลังจากที่ได้รับใบแจ้งการประเมินภาษีจากเทศบาล และภาษีบำรุงท้องที่   จะชำระภาษีได้ทันที  
ในวันและเวลาราชการ  ระหว่างเวลา  08.30 – 16.30 น.

หลักฐานการยื่นชำระภาษี
1. สำเนาทะเบียนบ้าน,สำเนาบัตรประชาชน,ใบเสร็จหรือสำเนาที่ชำระภาษี ปี พ.ศ. 2561
หรือที่ชำระครั้งล่าสุด
2. สำเนาโฉนด,สำเนานิติกรรมการโอน, ซื้อขายที่ดินกรณีที่ได้โอนหรือซื้อขายที่ดินให้
บุคคลอื่น
กรณีที่ไม่สามารถมาชำระด้วยตนเอง
1. ชำระโดยส่งไปรษณีย์ธนาณัติในนาม เทศบาลตำบลทับสะแก เลขที่111 ม.11                                       
อ.ทับสะแก   จ.ประจวบคีรีขันธ์     77130

หากมีข้อสงสัยประการใดติดต่อสอบถามได้ที่   งานผลประโยชน์    กองคลัง  
เทศบาลตำบลทับสะแก   โทร. 032-671066 ต่อ 104
